A BIZOTTSÁG 1103/2005/EK RENDELETE
(2005. július 13.)
az Egyiptomból származó rizsnek a 955/2005/EK rendeletben előírt 2005. évi kontingens keretében történő behozatalára irányuló engedélykérelmekről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (1),
tekintettel az Egyiptomból származó rizsnek a Közösségbe történő behozatalára vonatkozó vámkontingens megnyitásáról szóló, 2005. június 23-i 955/2005/EK rendeletre (2) és különösen annak 4. cikke (3) bekezdésére,
mivel:
(1)
Az 1006 KN-kód alá tartozó rizs behozatalára irányuló, 2005. július 1. és 2005. július 4. 13 óra között benyújtott engedélykérelmek, amelyeket a Bizottság elé terjesztettek, 59 135 tonnára terjednek ki, holott az 1006 KN-kód alá tartozó rizs behozatalára megállapított maximális mennyiség 9 342 tonna, az egyrészről az Európai Közösségek és azok tagállamai, másrészről az Egyiptomi Arab Köztársaság között létrejött euro-mediterrán megállapodásnak a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából aláírt, a 2005/89/EK tanácsi rendelethez (3) csatolt jegyzőkönyvének (4) megfelelően.
(2)
Következésképpen indokolt rögzíteni a 2005. július 4-én 13 óráig beérkezett, a 2003/1785/EK rendelet 11. cikke szerint kiszámított vám 100 %-os csökkentésével járó engedélykérelmekre alkalmazandó csökkentés százalékos mértékét.
(3)
Hasonlóképpen indokolt leállítani a vám 100 %-os csökkentésével járó behozatali engedélyek kiadását a 2005. évre.
(4)
Tárgyára való tekintettel ezt a rendeletet a megjelenése napján kell hatályba léptetni.
ELFOGADTA EZT A RENDELETET:
1. cikk
Az 1006 KN-kód alá tartozó rizsnek a 955/2005/EK rendelettel megnyitott vámkontingens keretében történő behozatalára irányuló, 2005. július 4-én 13 óráig benyújtott, majd a Bizottság elé terjesztett engedélykérelmek teljesítésekor a kérelmezett mennyiségeknek a 84,202249 %-os csökkentési együttható alkalmazásával kapott hányadára kell az engedélyeket kiadni.
2. cikk
Az 1006 KN-kód alá tartozó rizsre vonatkozó, 2005. július 4-én 13 órától kezdve a 2005. év végéig benyújtott behozataliengedély-kérelmekre már nem lehet kiadni behozatali engedélyt a 955/2005/EK rendelettel megnyitott vámkontingens keretében.
3. cikk
E rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. július 13-án.